钦定古今图书集成/理学汇编/学行典/第195卷 > 奚昊
## 钦定古今图书集成/理学汇编/学行典/第195卷 > 奚昊

按《松江府志》：“奚昊，字时亨，华亭人。九岁就外傅，囊白
金为学资。有妇人道哭，问之，曰：‘贫家鬻丝得百钱而
遗之，舅姑老，无以为𫗴粥’。昊即以金予妇。归告其父，
父曰：‘儿能如是，吾无忧矣’。弱冠父疾，刺血吁天，求以
身代，恐重伤母心，匿不闻。举成化戊子乡荐，明年成
进士，授刑部主事，迁员外郎。勘贵州狱归奏称旨，进”
郎中。乞归省，遂就养焉。居数月，会瑞州狱作，事又剧昊受命往讯，日奔走劳瘁。卒，年三十六。昊幼时，母析
资悉以让兄冕，所得俸金，必分族属。